Sate buntel iki rasane enak lan wujude katon apik.[1] Sate buntel iki uga ana campuran resep saka Arab.[1] Sate buntel digawé saka daging wedhus kang diiris kotak-kotak lan dicampur bumbu kaya bawang, brambang lan mrica.[1] Daging kang wis dibumboni banjur digawé empel-empelan ing sada banjur dibungkus utawa dibuntel lemak wedhus kanh tipis.[1] Sawise mateng sate dijupuk saka sada lan disigar loro, banjur dibakar manèh supaya ora ana daging kang gembel.[1] Sate kang asale gedhé sawise dibakar banjur dadi cilik.[1] Sate buntel rasane gurih lan bumbune ngresep ing sate.[1] Saliyane iku, ambune uga enak lan sedhep.[1] Saporsi sate buntel biyasane bisa dipangan wong loro, amarga ukuran satene kang gedhé banget.[1] Sawise mateng, sate buntel banjur diwenehi kecap kang rada encer, bawang lan brambang kang diiris-iris, timun lan sambel.[1] Sate buntel paling enak dipangan yèn lagi mateng amarga satene isih anget lan lemake isih krasa banget.[1]